**DĖL ROKIŠKIO RAJONO SAVIVALDYBĖS TARYBOS NARIO DELEGAVIMO Į PANEVĖŽIO TERITORINĖS LIGONIŲ KASOS STEBĖTOJŲ TARYBĄ**

2022 m. gegužės 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 43 punktu, 18 straipsnio 1 dalimi, Lietuvos Respublikos sveikatos draudimo įstatymo 35 straipsnio 1 dalimi, Rokiškio rajono savivaldybės taryba n u s p r e n d ž i a:

1. Deleguoti Rokiškio rajono savivaldybės tarybos narį Robertą Baltrūną į Panevėžio teritorinės ligonių kasos stebėtojų tarybą iki tarybos nario įgaliojimų nutraukimo.

2. Pripažinti netekusiu galios Rokiškio rajono savivaldybės tarybos 2017 m. gegužės 26 d. sprendimą Nr. TS-122 „Dėl Rokiškio rajono savivaldybės tarybos nario delegavimo į Panevėžio teritorinės ligonių kasos stebėtojų tarybą“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS NARIO DELEGAVIMO Į PANEVĖŽIO TERITORINĖS LIGONIŲ KASOS STEBĖTOJŲ TARYBĄ“ AIŠKINAMASIS RAŠTAS**

2022 m. gegužės 27 d.

Rokiškis

**Parengto sprendimo projekto tikslai ir uždaviniai.**

Sprendimo projekto tikslas – deleguoti Rokiškio rajono savivaldybės tarybos narį Robertą Baltrūną į Panevėžio teritorinės ligonių kasos stebėtojų tarybą iki tarybos nario įgaliojimo nutraukimo.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 16 straipsnio 2 dalies 43 punktas, 18 straipsnio 1 dalis, Lietuvos Respublikos sveikatos draudimo įstatymo 35 straipsnio 1 dalis.

**Sprendimo projekto esmė.**

Gautas Panevėžio teritorinės ligonių kasos 2022 m. gegužės 5 d. raštas Nr. 12-2181 „Dėl savivaldybės tarybos nario delegavimo į Panevėžio teritorinės ligonių kasos stebėtojų tarybą“, kuriuo informuojama, kad 2022 m. balandžio 19 d. baigėsi Panevėžio teritorinės ligonių kasos (toliau – TLK) stebėtojų tarybos, sudarytos Valstybinės ligonių kasos prie Sveikatos apsaugos ministerijos direktoriaus 2018 m. balandžio 19 d. įsakymu Nr. 1K-108 „Dėl Panevėžio teritorinės ligonių kasos stebėtojų tarybos sudėties patvirtinimo“ ketveriems metams, įgaliojimai (TLK stebėtojų tarybos kadencija nesutampa su savivaldybių tarybų kadencija).

Rokiškio rajono savivaldybės taryba 2017 m. gegužės 26 d. sprendimu Nr. TS-122 į TLK stebėtojų tarybą delegavo tarybos narį Robertą Baltrūną nenurodant delegavimo laikotarpio. Šiuo tarybos sprendimo projektu siūloma deleguoti į naujai ketverių metų laikotarpiui sudaromą TLK stebėtojų tarybą savivaldybės tarybos narį Robertą Baltrūną nurodant delegavimo laikotarpį – iki tarybos nario įgaliojimo nutraukimo.

**Laukiami rezultatai.**

Bus sudaryta nauja ketverių metų laikotarpiui TLK stebėtojų taryba.

**Finansavimo šaltiniai ir lėšų poreikis.**

Sprendimui įgyvendinti savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Savivaldybės gydytoja | Evelina Grėbliauskienė |